
plan pa un 'centro erótico' 

Den conferencia di prensa 
riba diamars 10 oktober 
2023, Minister President 
di 
Aruba 
(MinPres) 
a 
informa pueblo di Aruba 
tocante e acuerdo firma 
pa e fianza di COVID na 
un porcentahe di 6.9%. 
Pregunta 
cardina,l 
cu 
ATIA a trece dilanti varios 
biaha caba ta, dicon no a 
firma na un porcentahe 
mas abou, pues e 3.1% of 
5.1%, cu lo a scapa nos pais 
hopi placa. 
ATIA a presenta den un 
press 
statement 
cuanto 
Aruba lo mester paga na 
interes den e siguiente 20 
aña. Mester bisa cu a hasi 
e calculacion basa riba un 
fianza annuitario. Despues 
cu ATIA por a lesa un 
copia di e acuerdo por a 
tuma nota cu e fianza no 
ta uno annuitario pero e ta 
un linear. 
Diferencia 
entre 
pago 
annuitario y linear 


Un fianza annuitario ta 


uno cu e pago annual 
(mensual) ta keda mescos, 
por pensa riba por ehempel 
bo pago di hypotheek di 
cas. Linear al contrario e 
pago nan annual (mensual) 
ta cambia paso e total cu a 
fiya ta wordo dividi pa e 
total di tempo cu lo paga e 
fianza bek. Pues den e caso 
aki Afl. 915.5 miyon dividi 
pa 20 aña cu ta Afl. 45.8 
miyon pa aña. E interes 
ta wordo calcula riba e 
montante cu ta “habri” 
ainda. 
Pues 
pagonan 
na 
cuminsamento di e fianza 
ta hopi mas halto cu na 
final di e termino di pago. 
Por mira cu na 2024, Aruba 
lo tin cu bai paga un suma 
di aproximadamente Afl. 
109 miyon, di cual Afl. 63.2 
miyon lo ta interes. Akibou 
por mira e diferencia entre 
e total di pagonan na 
3.1%, 5.1% y 6.9% pa un 
fianza annuitario manera 
presenta anterior door di 
nos y un linear manera 


enberdad a wordo firma 
pe. 
MinPres a bisa den e 
conferencia 
di 
prensa, 
cu lo bai sinta cu tur 
stakeholders 
pa 
splica 
dicon a tuma e decision 
y tambe con nan lo bai 
traha pa purba baha e 
porcentahe. Seguramente 
den e session aki nos di 
ATIA lo bai puntra ta kico 
Gobierno di Aruba ta bai 
hasi pa no mas peso cai 
riba comercio y pueblo di 
Aruba. Kico nan vision 
ta pa pa por cumpli cu e 
pagonan 
especialmente 
2024, pero tambe e ideanan 
cu tin pa refinancia pa 
baha e precion riba nos 
balansa di pago. Esaki 
hunto cu tur e otro reto 
nan cu tin den drecha 
caya 
(infrastructura), 
enseñansa (nos juventud 
y futuro), of den seguridad 
di nos pais. Mester bisa si 
cu un siman despues di 
e conferencia di prensa, 


ATIA 
como 
gremio 
commercial y stakeholder 
no a haya un invitacion 
pa un reunion manera a 
wordo bisa. 
### 
ATIA 
Aruba Trade and Industry 
Association (ATIA) a wordo 
funda na aña 1945 y ta e 
organisacion principal cu 
ta representa empresanan, 
empresarionan y comercio 
na Aruba. E meta di ATIA 


ta pa defende, promove y 
proteha e interesnan di su 
miembronan y comercio 
di Aruba en general. Pa 
mas 
informacion 
por 
bishita www.atiaruba.org 
y nos rednan social www. 
facebook.com/arubatrade, 
w w w.instagra m.com/ 
atiaruba, y https://www. 
linkedin.com/company/ 
aruba-trade-and-industry- 
association 


PROME PAGO PA FIANZA DI COVID LO COSTA 
ARUBA AFL. 109 MIYON NA 2024! 


Diahuebs merdia a drenta informe di un 
accidente cu hende herida na e rotonde 
Ponton riba E.J. "Watty" Vos blvd., mesora 
a dirigi tanto polis como ambulans na e 
sitio. Na yegada di e patruya a bin haya 
e ciclista sinta abao kehando di un poco 
dolor pero e no tabata desea ni tabata tin 
mester di atencion di ambulans segun e 
victima mes. Pero asina mes e ambulans a 
presenta y a controla e ciclista. 
Pa locual ta e accidente mes e ciclista a 
bay crusa riba un zebrapad cual ta destina 
unicamente pa peatonnan pero na e 


momentonan ey un dama chauffeur di 
edad no a mira e ciclista y a dal e bent'e 
abao. Ambulans a revisa y a atende e 
victima na e sitio mes. 


*Auto a dal ciciclista cu a 
crusa caminda bicicleta riba 
zebrapad pa peatonnan 

Promer Minister di Aruba 
a bisa den parlamento 
diahuebs 
mainta: 
“Marisol, bay subi lista na 
Hulanda, busca trabao den 
Tweede Kamer”. 


E reaccion aki a bin ora 
Marisol a cuminza defende 
Hulanda, 
y 
referi 
na 
Tweede Kamer cu a exigi 
rijkswet pa supervision. 


Promer Minister a bisa 
bon cla: Ami ta sigui 
loke parlamento di Aruba 
bisami. Si Staten di Aruba 
bisa cu no ta aproba raft, 
e ora no ta keda nos nada 
otro pa pone un banda. 


Cu e expresion aki, Promer 
Minister di Aruba a bolbe 
mustra 
clase 
den 
su 
politica. Hulanda y Tweede 
Kamer no ta determina of 
impone su decision. 


Cu rason a manda Marisol 
bay 
busca 
trabao 
na 
Hulanda pa defende nan 
causa. 


Un 
pabien 
na 
Promer 
Minister pa un postura 
firme cu un splicacion 
amplio di e ruta cu e ta 
canando pa defende e 
interesnan di pais Aruba. 


Marisol ta hopi precupa pa opinion di Tweede 
Kamer enbes di ta precupa pa pais Aruba 


Sabana Basora - Diaranson den oranan di 
atardi polis y ambulance a bay un cas na 
Sabana Basora, unda un dama hoben lo no 
tawata reacciona. 


Paramediconan cu a yega mesora a bay 
unda e dama(21) tawata esta den camber. 


Ey nan a ripara cu berdad e dama lo no 
tawata reacciona y mesora a cuminsa cu 
CPR, mientras un unidad mas a yega pa 
yuda. 


Polisnan na e sitio tawata trata di consola 
e mama, cu tawata den un momento di 
angustia enorme. Mientrastanto a avisa 
Slachtofferhulp tambe. 


Despues di basta intento door di e 


Paramediconan, no a keda nada otro pa 
pidi pa un Dokter; cu ta esun cu mester 
constata morto. 


E dama hoben lo no tawata sinti mucho 
bon ultimamente y ta laga dos yiu chikito 
atras. 


Un palabra di forsa y alabes condolencia ta 
bay pa e famia. 


Dama hoben(21) haya sin bida; 

Menu 20 okt! 
- Rabo di baca oxtail 
-Fillet di grouper 
Mochi pisca 
- Galiña stoba 
Balchi pisca 
chicken breast special 
+sopi carni 
porkchop 
opcion den Mini box pa 
solamente 10 florin 
-Galiña stoba 
-Balchi pisca 
-Chicken breast 


746-3571 565-3232 

Kralendijk 
– 
Colegio 
Ehecutivo di Boneiro ta 
enfrenta e tarea importante 
di integra e mehoracionnan 
realisa 
riba 
tereno 
di 
maneho 
financiero 
structuralmente dentro di 
organisacion di e entidad 
publico. Riba esey Colegio 
di supervision financiero 
di Boneiro, Saba y Sint 
Eustatius (Cft) a enfatisa 
den 
su 
combersacion 
cu Colegio Ehecutivo di 
Boneiro. Refuerso di poder 
di ehecucion ta un tema 
crucial den esey. 


Boneiro a tuma algun paso 
importante den e ultimo 
añanan pa mehora maneho 


financiero. E esfuersonan 
di e entidad publico a keda 
corona na cuminsamento 
di 
e 
aña 
aki 
cu 
un 
declaracion 
aprobatorio 
di accountant di e cuenta 
anual 
corespondiente 
na 
aña 
presupuestario 
2022. Cft a anima Colegio 
Ehecutivo pa reforsa e 
funcion 
financiero 
den 
ful 
e 
organisacion 
pa 
garantisa mantencion di e 
declaracion aprobatorio. 


Akinan 
Cft 
a 
expresa 
su 
preocupacion 
pa 
e 
limitacionnan den e poder 
di ehecucion di e entidad 
publico. E limitacionnan 
ey ta refleha tambe den 


ehecucion di presupuesto 
di 2023. E cifranan di 
realisacion 
di 
prome 
semester 
di 
2023 
ta 
mustra cu Boneiro ta 
bayendo un biaha mas pa 
un surplus, mientras cu 
e presupuesto aproba tin 
un deficit como punta di 
salida pa 2023. 


Proyecto presupuestario 
pa 2024 
Cft a trata tambe e 
proyecto presupuestario 
pa 
2024 
cu 
Colegio 
Ehecutivo. Cft a observa 
cu 
satisfaccion 
cu 
Boneiro, despues di varios 
aña 
presupuestando 
deficit, 
a 
presenta 
un 


presupuesto 
plurianual 
balansa. Den opinion di 
Cft, e forma con Boneiro ta 
calcula onderstand special 


(bijzondere uitkering) den 
e presupuesto ta sigui ta 
un punto importante di 
atencion. Boneiro ta inclui 
solamente 
onderstand 
special 
structural 
den 
e 
presupuesto 
y 
door 
di esaki e presupuesto 
no ta ofrece un imagen 
exacto di tamaño real 
di e presupuesto. Esey 
no solamente ta limita 
capacidad di e presupuesto 
pa duna direccion, sino 
tambe 
e 
funcion 
pa 
fihamento 
di 
cuadro 
door di Conseho Insular 
na momento di aproba e 
presupuesto. 


Cft: “Ancra e mehoracion” 


Diahuebs 
madruga 
a 
drenta 
informe 
di 
un 
posibel caso di atraco riba 
un dama habla hulandes 
na Madiki, mesora a dirigi 
un patruya na e sitio. Na 
yegada di e patruya a bin 
compronde cu e dama ta 
papia un poco bruha y no 
por a splica bon. Polis a 
bis’e pra cu e ta bon na tino 
e bay entrega un keho na 
recherche durante oranan 
di dia. 


Supuesto caso di atraco riba 
dama habla hulandes na Madiki 

Trahadornan 
sexual 
di 
Amsterdam 
a 
protesta 
diahuebs contra e traslado 
di nan famoso bario “lus 
cora” pa un "centro erotico" 
pafor di e cuidad. 


Hopi cu mascarada pa 
proteha 
nan 
identidad, 
desenas di trahador sexual 
a cana rond di caya cu un 
bandera ku ta bisa: "Si 
trahador sexual no tin 
culpa, dicon nos ta ser 
castiga?” 


Femke Halsema kier kita e 
bario cora for di e ciudad 
pa un "centro erotico" 
specialmente diseña, cu e 
meta pa elimina e imagen 
di 
Amsterdam 
como 
"ciudad di pica" y reduci e 
cantidad di turista y delito 
den e area. 


Pero 
el 
a 
confronta 
residentenan local cu no 
kier e centro nobo na su 
porta, y tambe trahadonan 
sexual cu ta sinti nan mes 
victima di delincuentenan 
y e multitudnan rond di 


nan showcasenan ilumina 
cu lus cora y neon. 


Halsema a opone pa hopi 
tempo e bario cora di 
siglonan bieu, conosí como 
De Wallen, cu su bentanan 
fura cu neon den casnan 
banda di e canal caminda 
trahadornan 
sexual 
ta 
warda cliente. 


E 
plan 
ta 
pa 
tres 
posibilidad pa e centro 
erotico, cu lo tin 100 
camber 
pa 
trahadonan 
sexual. 


Un 
trahador 
sexual 
cu a identifica su mes 
solamente como Lucie a 
rechasa e idea. 


"E ta trata principalmente 
di combati e multitudnan 
na De Wallen, pero esey no 
ta culpa di e trahadonan 
sexual, p'esey mi no ta 
mira pakiko nos mester 
wordo castiga pa esaki", 
Lucie a bisa, kende a nenga 
di duna su nomber. 


Hasta e Agensia Europeo 
di Medicamento a keda 
envolví den e controversia 
despues cu un posibel 
lugar pa e centro erotico a 
surgi serca di su cede. 


EMA 
a 
expresa 
su 
indignacion, bisando cu e 


por afecta e seguridad di e 
personanan cu ta traha te 
laat den e oficina. 


Mas di 20.000 a firma 
un 
peticion 
contra 
e 
transferencia di cabina, 
pidiendo en cambio un 
miho control di multitud 


den e area y un vigilancia 
policial 
mas 
halto, 
specialmente den anochi. 


E movecion di e barrio 
cora ta e ultimo esfuerso di 
Amsterdam pa transforma 
su imagen como capital di 
fiesta. 


Trahadornan sexual di Amsterdam a protesta 
contra un plan pa un 'centro erótico' 

Diasabra mainta, Minister 
Endy Croes a presencia e 
sesion di Baseball in the 
USA – What you need to 
know” cu a tuma luga na 
Universidad 
di 
Aruba. 
Un sesion educativo y 
interactivo 
specialmente 
pa e studiante - atletanan 
entre 12 y 17 aña cu tin e 
meta pa continua cu nan 
estudio y hunga baseball 
na Merca. E seminario 
ta un colaboracion entre 
EducationUSA, UStudy y 
USA Baseball. E mainta 
di informativo a inicia cu 
e sesion di Sra. Jo-Anne 
Croes, 
Student-Athlete 
Adviser di EducationUSA, 
unda a introduci kico ta e 
posibilidad- y recursonan 
cu tin na Aruba pa nos 
s t ud i a nte - at le t a n a n. 
Minister Endy Croes a 
hiba palabra na e ocasion 
aki. UStudy educational 
and athletics adviser, Sra. 
Marina Meijer comparti 
informacion 
relevante 
tocante con pa scoge un 
institucion, e proceso di 
aplicacion y fondonan. Sr. 
Drew Briese, head baseball 


coach na Centre College a 
elabora 
ariba 
diferente 
punto cu un famia mester 
tene na cuenta si kier yega 
e nivel aki. Y lo comparti 
kico e como head coach 
ta busca den un studiante 
- atleta. Tin tres aspecto 
specifico cu mester enfoca 
riba dje cual ta: talento, 
cifra 
y 
character. 
Tur 
tres elemento ta di vital 
importancia, 
talento 
ta 
forma solamente un tercera 
parti. E cifranan na scol 
ta determina e cantidad 
di ayudo financiero cu 
un atleta por ricibi pa 
su estudio rebahando e 
gastonan y character ta 
locual ta lagabo sobresali 


riba un otro cu tin mesun 
nivel di talento y cifra. 


Un 
seminario 
hopi 
interesante 
unda 
a 
brinda 
informacion 
na 
posibel alumno- mayor -y 
coachnan cu ta desea di 
continua cu nan estudio y 
hunga baseball na Merca. 
E seminario a continua 
riba e veldnan unda cu e 
coachnan di Merca a mira 
nos talentonan y desaroya 
nos coachnan pa bay un 
otro nivel. Pa conclui, 
Minister Endy Croes ta 
felicita Sra. Jo - Anne Croes 
y su ekipo cu a pa organisa 
un excelente seminario pa 
nos hobennan. 


MINISTER ENDY CROES A ATENDE E STUDENT 
ATHLETE SEMINAR 2023 
Coachnan renombra a duna informacion valioso pa studiantenan cu tin 
e meta pa continua cu nan estudio y hunga baseball na Merca. 

MACUARIMA, 
ARUBA: 
Recientemente 
personal 
di K-9 a sigui un curso 
intensivo di “ Basis theorie 
hoe honden leren”, duna pa 
inspector di polis di Korps 
Politie Curacao sr. Egidio 
Kook. Inspector Kook ta 
instructor di surveillance- 
en drugshonden. 


E curso tabata tin un 
duracion di 1 siman. E 
personal di K-9 a haya e 
parti teoretico como tambe 
practico. 


Na 
e 
entregamento 


di 
e 
certificadonan 
altocommisario di polis 
drs. 
Ramon 
Arnherm, 
comisario 
sra. 
Irma 
Gordon, hefe di scol pa 
polis E.J. Watty Vos sr. 
Eddy Ras y hefe di K-9 
Unit sr. Dammers tabata 
presente pa e ocascion 
special aki. 


Altocomisario 
a 
hiba 
palabra na unda e la 
complimenta e coleganan 
pa e iniciativa y disciplina 
cu nan a desplega den 
nan 
desaroyo 
como 
hondengeleider 
di 


K-9. Alabes ta gradeci 
colega altocomisario sr. 
Raymon Ellis di Korps 
Politie Curacao pa e bon 
cooperacion. 


Sr. 
Kook 
a 
ser 
poni 
temporalmente 
na 
disposicion 
di 
Cuerpo 
Policial Aruba pa asina 
duna e coleganan e curso 
encuestion. 


Total 6 colega di K-9 a 
ricibi nan certificado y awo 
ta tin mas conocimento pa 
cu hondengeleider. 


Un siman di curso intensivo 
K9 UNIT A HAYA CURSO PA CONOCE 
CACHO MAS MIHO 

Diabierna 
ultimo, 
a 
tuma luga apertura di 
e 
exposicion 
“E 
balor 
di nos Piscadonan” di 
Sr. Mario Carrera den 
colaboracion cu UNOCA. 
Presente na e ceremonia di 
apertura tabata Minister 
Endy Croes, Vice Prome 
Minister Sr. Ursell Arends, 
Parlamentario 
Ricky 
Hoek, 
famia 
y 
demas 
invitadonan special. Sr. 
Carrera ta un pensionado 
cu a pasa den un accident 
na aña 2009 cu a cambia 
su bida. Doctornan a bisa 
Sr. Carrera cu nunca mas 
lo por cana, pero su fe 
den Dios a pone e lanta 
for di cama y lucha contra 
tur dificultad y dolor. Sr. 
Mario Carrera a enfoca su 
mes den algo positivo y a 
desaroya su talento den 
e mundo den e arte, esta 
pintamento. 


Den e exposicion “E balor 
di nos Piscadonan,” Sr. 
Carrera 
ta 
expone 
31 
obra di arte dedica na 
nos piscadonan di Aruba. 


E cuadranan ta masha 
bunita y ta inspira riba 
nos Aruba Dushi Tera. Sr. 
Mario Carrera kier logra 
cu e exposicion aki pa 
Pueblo di Aruba reflexiona 
riba e peliger y sacrificio 
di bida di un piscado. Nos 
piscadonan a traha hopi 
duro cu un amor inmenso 
nan a lanta nos economia. 
Sr. Carrera su deseo ta cu 
bendicion baha y cuida 
cada piscado riba lama. 


Cada cuadra ta refleha e 
bida di un piscado y ta conta 
su storia. E exposicion aki, 
Sr. Carerra a dedica na tres 
(3) baluarte piscado; Sr. 
Roly Bisslik, Sr. Johannes 
Henriquez y Sr. Dominico 


Bermudez. Minister Endy 
Croes tabatin e honor pa 
hiba palabra den nomber di 
Minister President Evelyn 
Wever – Croes y Minister di 
Cultura Xiomara Maduro. 
Pa conclui, Minister Endy 
Croes ta felicita Sr. Mario 
Carrera y henter famia cu e 
bunita exposicion. Alabes 
mandatario di Enseñansa 
y Deporte ta invita Pueblo 
di Aruba pa pasa mira e 
bunita exposicion "E balor 
di nos Piscadonan” di 
Mario Carrera na UNOCA 
for di dialuna pa diabierna 
entre 9’or di mainta pa 3’or 
di atardi. E exposicion lo 
t'ey te cu 2 di november 
2023. 


MINISTER ENDY CROES TA FELICITA SR. 
MARIO CARRERA CU UN BUNITA EXPOSICION 
“E BALOR DI NOS PISCADONAN” 
Sr. Carrera ta un inspiracion pa nos comunidad 

Minister Thijsen a introduce 
su 
mes 
na 
embahador 
Madonsela y tambe a papia 
riba su vision y maneho pa 
loke ta trata e contactonan 
cu embahadanan. Esaki pa 
mira riba cual tereno tin 
posibilidad pa cooperacion 
cu Aruba. Tambe Minister 
Thijsen a elabora riba e 
situacion actual, unda Aruba 
a recupera hopi liher di e 
pandemia pa loke ta turismo. 
Tambe e mandatario a trata 
e tema di energia sostenibel y e transision cu Aruba kier 
tuma cu un planta di hydrogeno. Embahador Madonsela 
a bisa cu Sur Africa tambe ta moviendo riba e tereno 
aki y ta den discusion pa exporta hydrogeno via e waf di 
Rotterdam. 
Embahador Madonsela - cu ta bin for di e sector huridico - 
tabata miembro di Corte Supremo di Sur Africa y tambe a 
ocupa diferente posicion den e ministerio di Husticia. Segun 
embahador Madonsela, economia di Sur Africa a conoce 
un diversidad enorme, pa loke ta turismo, agricultura 
y industria di mina. Pa loke ta trata Aruba, embahador 
Madonsela a bisa di ta interesa pa sondea e posibilidad pa 
crea un hub pa biña Sur Africano den Caribe. Y Aruba por 
ta un localidad ideal pa un hub asina. 
Tambe embahador Madonsela tabata hopi interesa den 
aspectonan turistico di Aruba cu por ta interesante pa e 
turista Sur Africano. Dos elemento a bin dilanti durante 
e combersacion, cu ta uno e posibilidad pa artistanan 
Sur Africano por ta parti di e programa di Soul Beach 
Festival. Esaki mirando cu tin desaroyonan positivo pa 
loke ta musica Sur Africano. Tambe cu Sur Africa - cu pa 
tercer parti ta rondona cu laman - tin hopi Sur Africano 
cu ta practica e deporte di windsurfing y cu HI Winds 
na Aruba tambe por ta interesante pa nan participa na e 
evento internacional aki. Cu participacion di Sur Africano 
na e dos eventonan aki por stimula turista Sur Africano pa 
bishita Aruba, segun embahador Madonsela. 
Minister Thijsen a bisa cu sigur elo trece e puntonan aki 
bou atencion di ATA pa mira cual posibilidad esakinan 
ta brinda. Tambe ela gradici embahador Madonsela pa e 
recepcion ameno y a bisa di spera cu esaki por ta e prome 
pasa pa yega na formanan di cooperacion entre Sur Africa 
y Aruba. 


Minister Thijsen a bishita embahador di Sur Africa 


Den Haag – Minister Plenipotenciario mr. Ady 
Thijsen recientemente a bishita embahador di Sur 
Africa na Hulanda Yusi Madonsela 

Un feliz dia yena cu bendicion, 
fe y speransa den nos Bon Dios 


Mi rumannan stima, awe e Palabra di Dios ta mus- 
tra nos con rey David tabata haci un suplica na nos 
Dios Tata Todopoderoso. 


E tabata sclama y pidi Dios pa scucha su bos, pa 
Dios por scucha su grito di auxilio paso e tabata 
pasando den momentonan super dificil. E tabata 
pasando den pruebanan duro y ta p’esey e tabata dal 
gritonan di auxilio. 


Rumannan den nos momentonan duro, momen- 
tonan dificil, dal gritonan di auxilio paso Dios ta 
scucha, Dios ta fiha Su bista riba bo y Dios lo yuda 
bo. 


Dios nunca ta laga Su yiunan desampara, E ta cla pa 
sostene bo, cla pa anima bo, cla pa yuda bo y cla pa 
brasa bo. Nos Dios ta yena di misericordia, yena di 
amor y E ta duna Su gracia na ken cu E kier. 


Oracion: Tata awe nos ta yama Bo danki, danki pa 
semper ta atento na nos pidimentonan, semper aten- 
to na nos gritonan y danki pa semper t’ey cu nos. 
Yena nos cu bendicion y keda semper cu nos, nos ta 
pidi Bo den nomber di Cristo Hesus. 


Amen 


ORANJESTAD - Diaran- 
son anochi, na centro edu- 
cativo JFK a tuma luga e 
clausura di e tour di Levi 
Silvanie, pa loke ta trata 
Salud Mental. Manera ta 
conoci el a presenta un for- 
ma cu a traves di musica ta 
papia principalmente cu e 
mucha y hobennan riba e 
tematica di salud mental. 
E tour a wordo a clausu- 
ra a traves di un panel di 
discusion riba e topico di 
salud mental, caminda tur 
e stakeholders cu tin un 
rol importante pa atende 
cu e tematica di salud 
mental tawata presente pa 
asina brinda informacion 
na e publico, pero tambe 
pa contesta pregunta di e 
publico. 


Un iniciativa sumamente 
positivo, mirando cu dia 
pa dia salud mental ta un 
di e puntonan cu mas ta 
keda bin padilanti, di cual 
como pais, nos mester 
keda percura cu esaki ta 
haya su debido atencion, 
pa asina kibra e stigma cu 
tin actualmente, y haci’e 
un “kitchen table topic”, 
pa asina hende no mester 
sinti nan mes bergonsoso 
pa busca e ayudo necesa- 
rio.Iniciativanan manera 
esun di Levi Silvanie, ta 
algo cu ta percura pa e top- 
ico aki ta uno cu ta keda 
haya su debido atencion. 


Importante pa menciona 
ta cu Aruba tin un road- 
map, caminda te cu 2030 
ta defini kico ta e seis pi- 
larnan riba cual nos kier 
traha y enfoka. Banda di 
esaki tambe a lanta e stu- 
urgroep GGZ, cu ta ehecu- 
ta e plan di accion pa duna 
realse na e roadmap aki. 


Por ultimo, minister di 
Husticia y Asuntonan So- 
cial sr. Rocco Tjon, a ex- 
presa cu e ta sumamente 
satisfecho di por a forma 
parti di e iniciativa aki di 
e artista musical Levi Sil- 
vanie, caminda a conta cu 
presencia di tur stakehold- 
er pa cu salud mental na e 
clausura di e tour educati- 


vo aki, y a haya e oportun- 
idad pa informa comuni- 
dad riba e retonan cu nos 
ta wordo confronta cune, 
y con Aruba como pais ta 
atende cu e tematica aki. 
Palabranan di pabien na 
Levi Silvanie y henter e 
ekipo y stakeholders cu a 
haci e evento aki posibel, 
trahando semper na e bi- 
enestar di nos comunidad. 


Minister Rocco Tjon: 
SALUD MENTAL TA HAYA SU DEBIDO 
ATENCION CU TOUR EDUCATIVO DI 
ARTISTA MUSICAL LEVI SILVANIE 

Diaranson ultimo mi a 
asisti na e prome Foro Na- 
cional pa Adulto Mayor. 
Combersando cu algun 
persona cu tabata pre- 
sente sigur ta resalta e 
echo cu mas y mas nos ta 
birando consciente cu pa 
logra progreso y bienestar 
pa e grupo di nos grandi- 
nan nos mester realisa cu 
solamente trahando hunto 
nos lo logra esaki. Cu otro 
palabra no solamente Go- 
bierno pero tambe sector- 
nan priva, semi-publico y 
pueblo en general. 


Na mi opinion cada per- 
sona mester ta consciente 
cu bienestar no ta sola- 
mente e parti financiero 
pero tambe e parti di aten- 
cion, stimacion y tempo di 
calidad cu hopi biaha nos 
grandinan ta carece di dje 
di parti nan famia. 


Mas y mas nos ta busca 
hustificacion tras di e bida 
druk y yena di compro- 
miso cu nos tin cu ta pone 
nos lubida di esnan cu a 
laga nos yega unda nos ta 
awe. 


Ta un echo cu e grupo di 
nos grandinan ta birando 
dia pa dia mas grandi. 
Un tendencia mundial cu 
cada pais na nan manera 
ta atendiendo cu ne. Du- 
rante e foro Minister di 
Transporte, 
Integridad, 
Naturalesa y Asuntonan 
di Adulto Mayor, sr. Ur- 
sell Arends a presenta su 
vision y maneho pa nos 
adultonan mayor. Sigur su 
enfasis poni ariba e com- 
promiso 
colectivo 
nec- 
esario pa nos por logra e 
bienestar general desea 
pa nos adultonan mayor 
a keda carga pa tur esnan 
presente. 


Pa partido MEP e grupo 
di nos adultonan mayor 
ta un prioridad caminda 
nos por mira cu e ultimo 
añanan Gabinete Wever- 
Croes a bin ta haciendo 
hopi cos na beneficio di 
nos adultonan mayor, en- 
tre otro a aumenta e pen- 
sioen di biehes, a bin cu 
campaña y programa di- 
rigi pa e grupo nucleo aki 
via DVG, a reduci e peso di 


impuesto pa nos grandi- 
nan y a aumenta reparatie 
toeslag. No obstante es- 
akinan mi ta aplaudi e or- 
ganisacion di e foro nacio- 
nal aki caminda diferente 
stakeholder por a presenta 
nan idea y sugerencianan. 


Nos 
grandinan 
sigur 


merece miho y cu un ex- 
pectativa hopi positivo mi 
ta spera cu trahando hun- 
to, dirigi y cu un meta bon 
fiha nos ta bay logra re- 
alisa e bienestar cu tanto a 
keda papia di dje durante 
e dos dianan di e foro. 


Un pabien sigur ta na su 


lugar pa Minister Arends 
y comite organisado cu a 
haci e foro “Hunto nos por 
crea progreso y bienestar 
pa nos adultonan mayor” 
posibel. Alabes na tur par- 
ticipante di e foro un pa- 
labra di gradicimento pa 
nan aporte y compromise 
demostra. 


Parlamentario Shailiny Tromp-Lee (MEP): 
Bienestar di nos adultonan mayor ta 
responsabilidad di nos tur! 

Den un ambiente casual 
cu e tema Spaño pa e ano- 
chi, a instala e directiva 
nobo pa e aña Kiwanisti- 
co 2023-2024 di Kiwanis 
Club of Aruba (KCA). E 
anochi tabata uno suma- 
mente ameno cu presencia 
di representantenan di e 
otro clubnan di servicio 
di Aruba manera Lions 
Club, Aruba One Happy 
Island Lions Club, Ro- 
tary Club, Women’s Club, 
Quota Club y invitadonan 
di honor. Tambe e clubnan 
di e famia di Kiwanis na 
Aruba tabata presente; Ki- 
wanis Club of Palm Beach, 
Kiwanis Club Young Pro- 
fessionals of Aruba y Ki- 
wanis Club of San Nicolas, 


E anochi a cuminsa cu nos 
himno “Aruba Dushi Tera” 
presenta pa e famoso can- 
tante Angela Croes cu su 
mini band “Alma Gitana”, 
sigui cu presentacion di e 
poema ‘Gratitude’ door di 
señor Luciano Milliard. 
A honra dos miembro di 
Kiwanis Club of Aruba cu 
un reconosemento meresi 
yama “Legion of Honor 
Award”. E reconocemento 
ta pa duna un atencion 
special na e añanan di 
servicio como miembro 
cu dedicacion na mehora e 
club y nos comunidad. Sr. 
Leslie Tweeboom a celebra 
40 aña di servicio como 
miembro di KCA y Sr. Fer- 
nando Rigaud a celebra 
25 aña di servicio como 


miembro di KCA. 
E tres miembronan nobo 
cu a wordo instala ta Ma- 
rouska Heyliger, Shuray- 
ma Dania, y Zayron Wev- 
er. 


E ceremonia di instalacion 
di miembronan nobo, des- 
pedida di directiva anteri- 
or y instalacion di e direc- 
tiva nobo a wordo conduci 
pa “Distinguished Lieu- 
tenant Governor” Patrick 
Melchiors representando 
“Lieutenant 
Governor” 
Shelly-Ann 
McPherson- 
Price di Kiwanis Club of 
Scarborough Tobago cu no 
por tabata presente. Presi- 
dente 
saliente 
Jokoeza 
Hooplot a cuminsa na bisa 
cu e tabata un honor pe pa 


por a presidi e club pa dos 
anja consecutivo. E a gra- 
disi tur hende cu a aporta 
na e projectonan di e club 
durante su anjanan como 
presidente di e club. A des- 
pedi di e miembronan di e 
directiva anterior gradici- 
endo nan pa nan trabou y 
esfuerso durante e aña Ki- 
wanistico cu a caba. 


E directiva nobo cu a wor- 
do instala ta consisti di: 
Manaaf Badloe como Pres- 
idente, Tessely Koolman- 
Ranis como Presidente 
Electo, Indra Pereira como 
Vice Presidente, Norma 
Brinkenberg como Sec- 
retaria, Natalie Solognier 
como Tesorera y Jokoeza 
Hooplot como Presidente 
Saliente. Como director a 
wordo instala: Derchlien 
Dijkhoﬀ , Ingmar Ramha- 
rakh, Fernando Rigaud, 
Ebby Schwengle y Gay 
Spellen. 
Den su prome discurso 
Presidente Manaaf a elab- 
ora riba su enfoke pa e aña 
venidero cu ta inclui yuda 
nos muchanan cu recurso 
pa nan yega nan meta, 
trese mas miembro pa e 
club, aporta na program- 


anan cu ta yuda cu cum- 
inda y paña pa muchanan 
den necesidad como tam- 
be mehora e interaccion 
cu e comunidad riba e 
trabou cu Kiwanis ta haci. 
Despues di su discurso 
a reconoce e siguiente 
miembronan: Jane Wever 
como “Kiwanian of the 
Year” y Jokoeza Hooplot 
cu e “President’s Award”. 


E miembro y invitadonan 
por a disfruta di un tre- 
mendo cuminda y bebida 
típico Spaño cu ta un pa- 
ella y sangria. E entreten- 
imiento musical spaño ta- 
bata na encargo di “Alma 
Gitana”. 


E club ta gradici e miem- 
bronan como tambe tur 


esnan cu a aporta di un 
manera of otro na cada un 
di e projectonan na biene- 
star di esnan cu mester di 
ayudo den nos comunidad 
y ta spera di por sigi conta 
riba nan sosten den e aña 
venidero. 


Kiwanis Club of Aruba ta 
forma parti di Kiwanis 
International cu ta un or- 
ganisacion global di bol- 
untario dedica na mehora 
mundo “one child and one 
community at a time” y 
tin como lema: sirbiendo 
e muchanan di mundo. Pa 
mas informacion di Ki- 
wanis Club of Aruba por 
bishita nan pagina web na 
www.kiwanisclubofaruba. 
org of nan pagina di social 
media. 


KIWANIS CLUB OF ARUBA A INSTALA DIRECTIVA 
NOBO PA 2023-2024 

Nos por mira claramente cu den 
Bijbel e tradicion di Israel, cu 
tabata e prome pueblo escohi di 
Dios Tata, nan ta dera semper 
nan curpa morto. Mientras cu 
den mundo tin pueblonan den 
creencianan paganismo, reen- 
carnacion y ocultismo satanico, 
nan si ta crema y ta kima nan 
curpa morto. E Hudiunan no 
ta permiti cremacion di curpa 
den nan pais. Tin iglesianan na 
mundo no ta permiti cremacion 
di curpa. Bijbel ta bisa, cu nos 
curpa ta bira stof manera cu 
mester ta durante tempo, pero 
Bijbel no ta bisa, cu nos curpa ta 
bira shinishi pa medio di kima- 
mento di curpa. E tradicion di 
deramento di curpa, ta wordo 
demostra den Bijbel Testamento 
Bieuw y tambe den Testamento 
Nobo. Lesa loke Bijbel ta bisa 
den 1 Corinthionan 15: 44, Apos- 
tel Pablo ta bisa: “Ta dera un 
curpa mortal y un curpa spiri- 
tual ta lanta for di morto.” Den 
Bijbel Genesis 23: 19, ta bisa: 
“Despues Abraham a dera su 
senjora Sara den e cueva Mak- 
pela, pariba di Mambre, esta na 
Hebron na Canaan.” Den Bijbel 
2 Kronikanan 16: 13 y 14 ta bisa: 
“Asa a bay sosega cerca su ante- 
pasadonan den e di 41 anja di su 
reinado. A dera Asa den su graf 
cu el a laga coba den e ciudad di 
David.” Den Bijbel Huan 11: 43 
y 44: “Despues di a resa asina, 
Hesus a bisa na bos halto: “ Laz- 
aro, sali pafor.” E defunto a sali 
cu man y pia lora den panja y 
cara mara cu lenso. Hesus a bisa 
nan: “Kita e panjanan ey for di 
su curpa y lag’e bay.” Den Bijbel 
Mateo 27: 59 y 60: “Hose di Ari- 
matea a cohe e curpa di Hesus, a 
lor’e den un panja nobo di lenen 
y a pon’e den su mes graf. Tabata 
un graf nobo cu el a laga coba 
den baranca.” I tin hopi mas ca- 
pitulonan den Bijbel cu ta papia 
di deramento di curpa y no di 
kimamento di curpa. E curpa di 
tur ser humano ta wordo crea pa 
Dios Tata y Dios Spirito Santo ta 
biba y ta move den nos curpa y ta 
haci nos curpa un instrumento 
di honor pa Dios Tata. Por mira 
e curpanan di e Cristiannan y 
di e Santonan cu a muri hopi si- 


glonan pasa y nan curpa a keda 
intacto, incorumpibel pa motibo 
di nan bida santo. Por ehempel, 
San Padre Pio, Sta. Bernadette 
Soubirous, Sta. Cecilia, San 
Huan Bosco, San Juan Vianney, 
San Francisco de Sales, San Vin- 
cent de Paul, Santo Papa Pius V, 
Santo Papa Juan XXIII, Santa 
Ana Maria Taigi, Santa Agatha y 
hopi mas defuntonan cu a muri y 
nan curpa a keda incorumpibel. 
Pesey ta con un famia y Iglesia 
ta permiti cremacion di curpa di 
nan ser stima y mientras cu Cris- 
to-Hesus kier pa curpa di hende 
keda incorumpibel pa motibo 
di nan bida Cristian y santo? 
Cristo-Hesus mes a wordo dera 
y E’l a lanta Su mesun curpa for 
di morto, p’esey tur hende Cris- 
tian ta kere cu nan deramento 
den santana ta un testimonio 
pa e Resureccion cu tin di bini. 
Nos curpa ta tempel di Spirito 
Santo y p’esey nos curpa mester 
wordo trata cu honor y cu respet. 
Ta con un famia lo bai sinti, cu 
nan ser stima a pasa pa medio di 
candela ardiente y a bira shini- 
shi? Na mundo tin hendenan cu 
ta den creencianan pagano, den 
ocultismo satanico, den reencar- 
nacion etc. y nan si ta crema y ta 
kima nan curpa morto, pasobra 
nan ta kere den reencarnacion 
y nan ta kere den diosnan falso. 
Un Cristian den Cristo Hesus 
mester comprende bon kla, cu 
den e di Prome Mandamento, 
Dios Tata ta prohibi nos pa no 
kere y pa no imita e creencianan 
pagano, den reencarnacion, den 
diosnan falso etc.. Pasobra tur e 
creencianan y imitacionnan aki 
ta condenabel den fierno pa Dios 
Tata. Awor, si nos pensa bon cu 
e kimamento di curpa di hende 
morto, no ta bini di Dios Tata, 
pero e ta bini di creencianan cu 
ta contra di Dios Tata Su Ley- 
nan. Awor, ta e famianan ta keda 
responsabel, si ta dera nan de- 
funtonan manera cu Dios Tata 
kier of manera e otro creencian- 
an di mundo ta haci. E respon- 
sabilidad aki ta keda pa cada un 
di nos dicidi segun consenshi. 


Un mensahero di Dios. 


Cremacion di hende morto 
ta prohibi pa Dios Tata 


Como parti di e campaña di Aru- 
ba Limpi, A.T.A. hunto cu Ban 
Serio y ScubbleBubbles Aruba 
ta invita comunidad completo 
pa participa na un beach cleanup 
cu lo tuma luga diadomingo awo, 
dia 22 di oktober di 7or pa 9or di 
mainta na Rincon Beach na San 
Nicolas. Esaki lo ta e prome acti- 
vacion di limpiesa di e campaña 
di Aruba Limpi; un campaña cu 
tin como meta pa crea concien- 
tisacion tocante nos medio am- 
biente y cu ta busca pa crea un 
impacto duradero pa tur hende 
cu ta disfruta di nos isla. 


Un yamada ta bay na pueblo di 
Aruba completo, como tambe nos 
bishitantenan pa uni nan mes na 
e campaña di Aruba Limpi. Tur 
persona cu ta desea di duna un 
man pa cuida nos medio ambien- 
te y mantene nos Aruba limpi, por 
registra pa par- 
ticipa na e beach 
cleanup 
via 
e 
link https://bit. 
ly/3FmP1ut 
of 
via e e pagina so- 
cial di Ban Serio 
y Aruba Limpi. 


Den un esfuerso 
pa ta mas con- 
ciente y sosteni- 
bel, participan- 
tenan ta wordo 
encurasha 
pa 
trece nan mesun 
handschoen y un 
boter di awa re- 
usabel 
durante 
e beach cleanup. 
Cada persona cu 
duna un man tin 
un impacto posi- 
tivo riba nos isla 
y nos naturalesa, 
y ta percura pa 
tur residente y 
bishitante 
por 
disfruta di ar- 
eanan limpi y 
bunita. Ademas, 
personanan 
cu 
participa den tur 
e accionnan di 


limpiesa di e campaña di Aruba 
Limpi, lo tin e oportunidad unico 
pa gana premionan atractivo. 


Tur persona cu a registra por 
busca T-shirt di e beach cleanup 
na oficina di A.T.A. na L.G. Smith 
Boulevard 8, dia 20 di oktober 
2023 entre 1or te cu 5or di atar- 
di. Alabes, e team lo tin T-shirt 
disponibel ariba dia di e beach 
cleanup. 


Keda pendiente pa e proximo ac- 
cionnan di limpiesa y esfuerson- 
an di concientisacion relaciona cu 
e campaña. Entre otro, den luna 
di november lo tin accionnan di 
limpiesa den bario. Pa mas infor- 
macion y tur desaroyo di e cam- 
paña Aruba Limpi, por bishita 
pagina social di Aruba Limpi riba 
Facebook of Instagram. 


A.T.A. y Ban Serio! Ta Invita: 
Beach Cleanup na Rincon Beach 
Diadomingo Awo 
Ban duna un man pa un Aruba mas limpi 

VALIDO TE DIABIERNA 20 DI OCTOBER 2023, 
18:00 ORA 
TEMPO: 
AWE TARDI Y AWE NOCHI: LEVEMENTE TE 
PARCIALMENTE NUBLA Y GENERALMENTE 
SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 
TEMPERATURA MAXIMO 33 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 34 PA 45 GRADO CEL- 
SIUS 
UV INDEX: 12 
TEMPO TROPICAL SIGNIFICANTE: 
TORMENTA TROPICAL TAMMY A CRECE FOR DI 
UN AREA 
DI PRECION ABOU DEN ATLANTICO CENTRAL Y 
TABATA 
SITUA NA MAS O MENOS 335 KM OOST DI BAR- 
BADOS. 
TAMMY TA MOVE WEST CU 22 KM/ORA CU BI- 
ENTONAN 
MAXIMO DI 95 KM/ORA. TAMMY NO TA UN 
MENASA 
PA REGION LOCAL. 
REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 
PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION OOST Y 
MODERA 
TE BASTA FUERTE; POSIBLEMENTE FUERTE 
DEN RAFAGA. 
TEMPERATURA (GRADO CELSIUS) 
MAX / MIN LO TA: 33 / 27 


Diahuebs 12 di october ulti- 
mo, Pastoral Hubenil Aruba 
tabata encarga cu e misa di 
celebracion na honor di Bea- 
to Carlo Acutis, kende tabata 
un hoben cu a nace na In- 
glatera di mayornan Italiano 
y a fayece na Italia di leu- 
kemia na edad di apenas 15 
aña riba 12 di october 2006. 
E celebracion di e santa misa 
a tuma luga na parokia San- 
ta Filomena na Paradera, ca- 
minda invitacion pa e triduo 
y santa misa a bay pa pueblo 
di Aruba en general, pero 
specialmente pa nos hoben- 
nan. 
Beato Carlo Acutis ta wordo 
yama e “Apostel Ciberneti- 
co”. E tabata un yiu ehemp- 
lar, un amigo incondicional, 
un hoben 100% eucaristico 
y tabata tin un pasion pa in- 


formatica. Semper el a bisa 
“Eucarestia ta mi autopista 
pa shelo”. 


Hobennan di Pastoral Hube- 
nil Noord tabata presente y 
a participa na e celebracion 
importante aki. 


Pastoral Hubenil Noord presente 
na fiesta di Beato Carlo Acutis 


Durante e exitoso Foro 
Nacional pa Adulto Mayor, 
Minister di Asuntonan di 
Adulto Mayor, Sr Ursell 
Arends a presenta su Del- 
taplan 2023-2033, detay- 
ando un strategia comp- 
rensivo pa un enfoke nobo 
riba cuido di adulto mayor 
y embehecimento. 


Reconociendo 
e 
vul- 
nerabilidad di adultonan 
mayor den comunidad, e 
Deltaplan ta fungi como 
un masterplan pa guia 
esfuersonan colectivo pa 
mehora e calidad di bida 
pa e adulto mayor den e 
proximo decada. E plan 
ta enfoca riba transforma- 
cion di sistema di cuido y 
embehecimento medicali- 
sa pa uno cu enfoke social. 


Perspectiva Social: Real- 
isando cambio den mane- 
ra con ta mira adulto may- 
or 


E Deltaplan pa 2033 tin 
como meta pa introduci un 
cambio di perspectiva di e 
adulto mayor den comuni- 
dad, dunando espacio pa 
un manera mas social pa 
anda cu embehecimento. 
Asina por reconoce nan 
nesesidad humano, nan 
deseonan di autonomia, 
relacion social y nan dere- 
cho pa wordo tuma na se- 
rio. 


No un of e otro, sino basa 
riba necesidad 
Aunke ta importante pa 
brinda bon cuido medico 
unda ta necesario, e ta 
igualmente importante pa 
no medicalisa nan nece- 
sidadnan social. Embehe- 
cimento no ta un cuestion 
di si bo tey enfoca riba e 
parti medico so sino un 
cuestion di e parti medico 
hunto cu e parti social. 


Ayudo na tempo 


Pa yuda e adulto na un 
manera adecua ta nec- 
esario pa cuminsa na e 
momento adecua den nan 
bida dirario, preferible- 
mente prome cu tin un 
"crisis". Prevencion so- 
cial ta haci nan bida mas 
agradabel y por wordo 
aplica den nan propio cas. 
Un cadena di cuido social 
lo yuda logra esaki. 


E Deltaplan 2023 - 2033 
ta establece metanan am- 
bicioso, incluyendo apor- 
tacion na barionan cu 
ta tene cuenta ku nece- 
sidadnan di adulto mayor, 
reforsamento di rednan 
social di adulto mayor, 
transporte adecua, evita 
nan pasa hamber, y trata 
adulto mayor ku dignidad. 
E plan ta enfoca tambe 
riba educacion pa perso- 
nanan ku ta duna servi- 
cio di cuido, atencion na 
esnan cu tin demensia, y 


reforsamento di conexion 
entre generacionnan. 
"Nos ta uni forsa pa atende 
no solamente e necesidad- 
nan medico, pero tambe 
pa preserva e aspectonan 
social y humano di bida 
di nos adulto mayor. Esaki 
ta un compromiso pa un 
Aruba caminda tur perso- 
na di edad avansa por biba 


un bida digno, cu cariño y 
respet", Minister Arends 
ta termina. 
Gobierno di Aruba ta invi- 
ta organisacionnan priva y 
publico pa colabora den d 
realisacion di e Deltaplan, 
enfatisando e responsabi- 
lidad comparti di henter 
comunidad pa nos adul- 
tonan mayor. 


Minister Ursell Arends ta presenta Deltaplan pa 


guia esfuersonan colectivo pa mehora calidad di bida di 
adulto mayor 

ORANJESTAD 
- 
Dia- 
huebs 
mainta, 
Prome 
Minister Evelyn Wever- 
Croes acompaña pa rep- 
resentantenan di Futura, 
a bishita Sint Dominicus 
College, cu ta e scol ga- 
nador di e proyecto di 
Edutech pa ciclo 4. Cu e 
proyecto inscribi, e scol a 
logra gana un total di 15 
Ipads y 6 chrome books, 
cu awe a wordo poni den 
un klas cu nan a yama nan 
"tech-room". Prome Min- 
ister tabata tin e honor di 
a efectua e apertura oficial 


di e "tech-room" aki, cu ta 
un klas hopi bunita y inte- 
resante. 


Durante su bishita, Prome 
Minister a haya un presen- 
tacion di e alumnonan di 
tur loke nan por haci caba, 
mirando cu ya ta añas cu 
Sint Dominicus College a 
cuminsa cu digitalisacion 
na scol. E alumnonan ya 
caba ta hopi experencia 
riba varios di e terenon- 
an di innovacion manera 
coding, y traha wega, cu 
ta duna nan un miho bi- 


sta pa loke ta programa- 
cion, y ta yuda nan den 
diferente materia, manera 
matematica y wiskunde. 


Prome Minister ta felicita 
Cabesante di scol señora 
Caroline Cardose, y Me- 
neer Mario Lobo cu ta e 
"waarnemend hoofd, tur 
alumno y docente, cu e 
bunita proyecto aki, y ta 
deseanan hopi exito cu e 
materialnan nobo. Tambe, 
Prome Minister a expresa 
di ta spera cu e proyecto 
aki, lo ta un inspiracion pa 
otro scolnan crea nan me- 
sun "tech-room". 


Na su turno, Cabesante 
di scol señora Caroline 
Cardose a gradici Gobi- 
erno di Aruba, y Futura pa 
kere den e scolnan, y bin 
cu e proyecto importante 
aki, cu ta yuda e scolnan 
avansa riba e tereno di in- 
novacion. Tambe, sr Mario 


Lobo " a expresa algun pa- 
labra na unda su persona 
a indica cu e "tech-room" 
aki tabata un soño di e 
scol pa hopi tempo caba, y 


finalmente awor cu e scol 
a gana e materialnan digi- 
tal aki, nan soño a bira un 
realidad. 


Prome Minister Evelyn Wever-Croes: 
SINT DOMINICUS COLLEGE A CREA NAN MESUN TECH-ROOM, CU E 
MATERIALNAN DIGITAL CU NAN A GANA CU E PROYECTO DI EDUTECH CICLO 4 
"Mi ta spera cu e proyecto aki, lo ta un inspiracion pa otro scolnan 
crea nan mesun "tech-room". 


Diahuebs mey ano- 
chi a drenta informe 
di cu tin un Nis- 
san March coriendo 
“roekeloos” riba Sa- 
sakiweg, mesora a 
dirigi patruyanan na 
e sitio. 
Ta te na Bushiri po- 
lis a bin logra topa 


cu e auto aki y polis 
a par’e. Polis a hala 
su atencion y a in- 
forme cubela pone 
trafico den peliger y 
por a causa acciden- 
te. Despues di cu po- 
lis a hala su atencion 
e por a sigi su rumbo 
pero cu mas cautela. 


Te na Bushiri polis a para y hala atencion di chauffeur 
cu tabata core “roekeloos” riba Sasakiweg 

Diaranson Tanchi Esmeralda a 
start sali cu su programa di pas- 
co. Mei mei di invitadonan y ar- 
tistanan a percura pa un anochi 
alegre di pasco. Esmeralda a 
bisa: “Awe nos a lanta felis cu tur 
cos a cuminsa bon den nomber 
di papa Dios. Danki na Rachel 
Kraaijvanger y Sulaika Geer- 
man duo Aaria pa nan tremendo 
presentacion durante e inicio di 
Ambient'i fin di anja 2023. Danki 
mi ruman Francis Jacobs pa bo 
help cada biaha mi pidibo.Danki 


John Francis y Roshendly Mar- 
tina pa e jingle nobo. Maria E. Pa- 
dilla pabo judansa. 


Na 
tur 
nos 
oyente 
y 
televidentenan'jamadanan men- 
sahenan cu mi ricibi ta hasi nos 


curazon sinti 
bon. 
Comerciantenan cu ta kere den e 
programa y mas cu ta na caminda. 
Danki Edmond Croes pa e espa- 
cio. 
Aki ta sigi potretnan prome cu 


nos a cuminsa. 
Awe nos Ambiente ta sigi 6or pa 
9or ” 
Sintonse, Ambiente 
di Fin di Aña 


Tanchi Esmeralda a ranca sali cu ambiente 


di fin di aña na Top 95 y Canal 22 
Dialuna, Diaranson y Diahuebs 6.or pa 9.or 


ARUBA- 19.10.2023. Anu- 
almente DVG ta ofrece na 
tur adulto mayor di 60 aña 
of mas y clientenan cu ta 
cay bou di e grupo di risico 
bibando den casnan di cui- 
do e vacuna di Influenza. 
Esaki pa proteha y evita cu 
e adulto mayor y e cliente 
bibando den casnan di 
cuido keda interna of asta 
fayece debe na complica- 
cion serio cu e virus res- 
piratorio di Influenza por 
ocaciona. 
Casnan di cuido ta con- 
oci pa ricibi durante dia 
diferente bishitante y den 
cuadro di labor tambe tin 
diferente 
empleadonan 
cu ta drenta y sali di e 
diferente 
localidadnan. 


E fluho di persona aki 
ta eleva e risico pa trece 
diferente virus entre otro 
Influenza pero tambe CO- 
VID-19 pa e adulto mayor. 
E dos virus respiratori- 
onan aki ta conoci pa oca- 
ciona complicacion grave 
cerca e adulto mayor di 
60 aña pero tambe cerca 
un grupo vulnerabel den 
nos comunidad. Esaki ta 
e motibo pa cual DVG ta 
fuertemente conseha pa 
tur adulto mayor y cliente 
bibando den casnan di cui- 
do pa tuma ambos vacuna 
di awo pa dilanti tur aña. 
DVG lo percura cu den e 
simannan cu ta sigui tur 
casnan di cuido wordo 
bishita pa un team con- 


sistiendo di enfermeronan 
pa por vacuna tur adulto 
mayor y cliente bibando 
den cas di cuido. Un su- 
plica ta bay na famia di 
adulto mayor y clientenan 
bibando den casnan di cui- 
do pa no lubida di aserca e 
cas di cuido di bo ser keri 
pa informacion riba e po- 
sibilidad pa por ricibi tur 2 
vacuna. 
Pa mas informacion like 
nos Facebook page Direc- 
tie Volksgezondheid DVG 
Aruba, Follow nos riba 
Instagram directie_volks- 
gezondheid_aruba, 
subi 
nos website www.dvg.aw, 
yama nos na 5224200 of 
mail nos na servicio@dvg. 
aw 


“Mantene bo defensa halto” 
DVG ta ofrece vacuna di Influenza y COVID-19 na tur cliente den casnan di cuido 


